ଟିମ୍ ଇଣ୍ଡିଆ କ୍ୟାପଟେନ୍ ବିରାଟ୍ କୋହଲି ଓ ଆଫଗାନିସ୍ତାନ କ୍ୟାପଟେନ୍ ମହମ୍ମଦ ନବି\nWhen Pakistanis say something about fixing, listen. They know better than anyone.\nତେବେ ପାକିସ୍ତାନୀ ଫ୍ୟାନଙ୍କ ଦ୍ୱାରା ମ୍ୟାଚ୍ ଫିକ୍ସିଂ ଗୁଜବ ଉଠିବା ପରେ ସେମାନଙ୍କ ଦେଶର କିମ୍ବଦନ୍ତୀ କ୍ରିକେଟର୍ ଏହାକୁ ଖଣ୍ଡନ କରିଛନ୍ତି। ପୂର୍ବତନ ବାମହାତୀ ପେସର ୱାସିମ୍ ଆକ୍ରାମ ଓ ୱକାର ୟୁନିସ୍ ମ୍ୟାଚ୍ ଫିକ୍ସିଂ କଥାକୁ ବକବାସ୍ କହିଛନ୍ତି। ଆକ୍ରାମ କହିଛନ୍ତି, ଏହାକୁ ମ୍ୟାଚ୍ ଫିକ୍ସିଂ କହିବା ମୁଖାର୍ମୀ ହେବ। ଭାରତ ଏକ ମଜଭୁତ୍ ଟିମ୍। ସେମାନଙ୍କର ଦୁଇ ଦିନ ଖରାପ ଯାଇଛି। ଏହାର ଅର୍ଥ ନୁହେଁ ଯେ ସେମାନେ ଖରାପ ଟିମ୍। ଲୋକେ ଏହାକୁ ଫିକ୍ସ ମ୍ୟାଚ୍ ବୋଲି କାହିଁକି କହୁଛନ୍ତି ମୁଁ ବୁଝିପାରୁନି। ଭାରତ ଏକ ଦମଦାର ଟିମ୍। ସେହିପର ୱକାର କହିଛନ୍ତି, ଏସବୁ ବାଜେ କଥା। ଲୋକେ ଏଭଳି ଗୁଜବ ଉପରେ ଧ୍ୟାନ ନଦେବାକୁ ୱକାର ଅପିଲ୍ କରିଛନ୍ତି।\nକେବଳ ପାକିସ୍ତାନୀ ଫ୍ୟାନ୍ ନୁହଁନ୍ତି, ସେଠାକାର କିଛି ସାମ୍ବାଦିକ ମଧ୍ୟ ଭାରତ-ଆଫଗାନିସ୍ତାନ ମ୍ୟାଚକୁ ସନ୍ଦେହ ଦୃଷ୍ଟିରେ ଦେଖିଛନ୍ତି। ଜିଓ ଟିଭିର ସାମ୍ବାଦିକ ଅରଫା ଫିରୋଜ କହିଛନ୍ତି, ଆଫଗାନିସ୍ତାନ ବିପକ୍ଷ ଭାରତର ଫିକ୍ସ ବୋଲି ଲାଗୁଛି। ତେଣୁ ଆଇସିସି ଏହାର ନିରପେକ୍ଷ ତଦନ୍ତ କରିବା ଦରକାର ବୋଲି ସେ କହିଛନ୍ତି। ଅନ୍ୟଜଣେ ସାମ୍ବାଦିକ ୱଜାହତ୍ କାଜମୀ କହିଛନ୍ତି ଯେ ମ୍ୟାଚ୍ ଫିକ୍ସ କରିବା ପୂର୍ବରୁ ପ୍ରଥମେ ଅଭିନୟ ଠିକ୍ କରିବା ଦରକାର।\nସୂଚନାଯୋଗ୍ୟ, ଆବୁ ଧାବିରେ ଖେଳାଯାଇଥିବା ଏହି ମ୍ୟାଚରେ ଭାରତ ପ୍ରଥମେ ବ୍ୟାଟିଂ କରି ୨୦ ଓଭରରେ ୨ ୱିକେଟ୍ ହରାଇ ୨୧୦ ରନ୍ କରିଥିଲା। ଯାହା ଟି-୨୦ ବିଶ୍ୱକପ୍ ଇତିହାସରେ ଭାରତର ସର୍ବଶ୍ରେଷ୍ଠ ସ୍କୋର। ଏହାର ଜବାବରେ ଆଫଗାନିସ୍ତାନ ୭ ୱିକେଟ୍ ହରାଇ ୧୪୪ ରନ୍ କରିବାକୁ ସକ୍ଷମ ହୋଇଥିଲା। ଭାରତ ପକ୍ଷରୁ ରୋହିତ୍ ଶର୍ମା ୭୪ ଓ ଲୋକେଶ ରାହୁଲ୍ ୬୯ ରନର ଇନିଂସ୍ ଖେଳିଥିଲେ। ସେହିପରି ହାର୍ଦ୍ଦିକ ପାଣ୍ଡ୍ୟା ୩୫ ଓ ଋଷଭ ପନ୍ତ ୨୭ ରନ୍ କରିଥିଲେ।
